ভূমিকার তৃতীয় অংশে ড. শাহেদ নতুন চর্যাপদের আঙ্গিক, ভাষা ও ভূগোল সম্পর্কে আলোকপাত করেছেন। গঠনগত দিক থেকে দেখা যায়, নতুন চর্যাপদের অধিকাংশই আট, দশ বা বারো চরণের। তবে চার, পাঁচ বা ছয় চরণের ক্ষুদ্রতর চর্যাপদ যেমন আছে, তেমনি আছে ষোলো, আঠারো বা বিশ চরণের দীর্ঘ চর্যাপদ। এমনকি সাতাশ চরণের চর্যাপদও পাওয়া গেছে। এসব চর্যাপদের অধিকাংশই অমত্ম্যমিলহীন। কোনো কোনো চর্যায় রয়েছে মন্ত্রসদৃশ ধ্বনি। রত্নকাজী বজ্রাচার্যের অনেক পদের পাদটীকায় কোন পুজো উপলক্ষে তা গীত হয় তার উলেস্নখ রয়েছে। এসব চর্যাপদে বহু ক্ষেত্রে পুনরুক্তি লক্ষ করা যায়।